Boeliesaak: Pogings om te skik, misluk | Netwerk24
Boeliesaak: Pogings om te skik, misluk
Deur Alzane Narrain 09 Mei 2019 14:17
Daar het dadels gekom van pogings deur drie vermeende skoolboelies om met hul vermeende slagoffer buite die hof te skik.
Die bemiddeling tussen Jason Litch (19), JC Janse van Rensburg (18) en Jarod Grey (19), almal oudleerlinge van die Martie du Plessis-skool in Bloemfontein, en hul oudskoolmaat Corné Snyman (19), het vir ’n tweede keer misluk.
Van links sit JC Janse van Rensburg, Jarod Grey en Jason Litch Donderdag in die landdroshof in Bloemfontein. Foto: Alzane Narrain
Die vertoë van Arthur Koorts, namens die drie, tot ’n senior aanklaer om vervolging teen hulle te staak, is ook van die hand gewys, het landdros Ingrid Matroos in die stad se landdroshof gehoor.
Die verhoor teen die drie jong mans oor beweerde boeliegedrag sal in Julie begin. Hulle sal waarskynlik dan gevra word om op die aanklagte van crimen injuria teen hulle te pleit.
Litch, Janse van Rensburg en Grey se verskyning in die hof spruit uit die gebeure die oggend van 8 November verlede jaar toe hulle Snyman glo by die skool “lelike name” toegesnou en hom rondgestamp het.
Dié middag het Snyman ’n klag by die Parkweg-polisiekantoor in Bloemfontein gaan indien.
Simon Nkonyane kla aan.
Boeliesaak dalk deur mediasie opgelos, sê landdros